dh-unibe/image-text_koenigsfelden-charters-post-1500 huggingface dataset:
Ich, Erhart Schnider, ze der zit ze Oberburg gesessen, bekenn offenlich und tuͦn kund
mengklichem mit disem brieff, ✳ das mir die erwirdigen geistlichn̄ frown̄, frow
Urssel von Mùlinen, aͤbptissin, und ir covent ✳ des gotzhus Kungsfeldn̄, min gnedig
frowen, zwentzig Rinisch guldin guͤtlich uszgericht und bezalt hand, darumb ich
ein guldin geltz uff dem sechtzechenden teil des Vars ze Windisch von inen und irm̄
gotzhus umb zwentzig guldin ze widerkouff inngehept und genossen, und inen
und irm̄ gotzhus den widerumb ledig und los geläsen hab. darumb sag ich min gnediḡ
frown, ir gotzhus und nachkomen der egeñt̄ zwentzig guldin fùr mich und all min
erben und nächkomen gentzlich quit, ledig und los und setzen si des vilgeñt̄ guldin
geltz mit allen den worten, sicherheit und gewarsami, wie ich inen des ze tuͦnd
schuldig bin, tuͦn sol oder mag, ungevarlich widerumb in nutzlich ruͤwig gewer,
den nach sag ir kouffbrieffen, so si darumb innhand, ze nutzen, niessen und
damit tuͦn nach irm̄ willen, ✳ von mir, minen erben und mengklichem von unser
wegen fùrer unbekumbert und gentzlich unanspraͤchig. ✳ und des ze waͤrem
urkund hab ich mit sundmˀ ernst erbetten den fromen und vesten jungkhnˀ Pet₎
von Griffensee, minen gnedigen, liebn̄ jungkhnˀ, das er sin insigel fùr mich, im un̄
sinen erben än schadn̄, offenlich hät lässen hengken an disen brieff, darundˀ
wir uns vestenklich bindend, uns ze bewisen aller vorgeschribnˀ ding, ✳ der
geben ist uff mitwch vor sant Matisz, des helgen zwoͤlffbottentag, nach der
geburt Cristi vierzechn̄ hundert fùnffzig und acht jär.
Königsf. 698
Staatsarchiv
AARGAU
j g₎ geltz uff dem
far zuͦ Windisch
uff dem xvj t₎ teil ✳
losbrieff von Erhart Schnidˀ umb j guldin
geltz
als wir den von Erhart gelöst
und vormaln erkòufft hant
uff dem var ze Windisch nach
sag unser brieffen der fùnfft
K
D ✳ 42 ✳
b xv